Document ID: 32008R0502

REGULAMENTUL (CE) NR. 502/2008 AL COMISIEI
din 5 iunie 2008
de modificare a anexelor I, II și IX la Regulamentul (CEE) nr. 3030/93 al Consiliului privind regimul comun aplicabil importurilor unor produse textile originare din țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe (1), în special articolul 19,
întrucât:
(1)
Regimul comun aplicabil importurilor de anumite produse textile din țări terțe trebuie actualizat pentru a lua în considerare unele evoluții recente.
(2)
Ucraina a devenit membră cu drepturi depline a Organizației Mondiale a Comerțului la 16 mai 2008.
(3)
Unele modificări aduse Regulamentului (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (2) afectează, de asemenea, anumite coduri din anexa I la Regulamentul (CEE) nr. 3030/93.
(4)
Prin urmare, Regulamentul (CEE) nr. 3030/93 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului pentru textile instituit prin articolul 17 din Regulamentul (CEE) nr. 3030/93,
ADOPTĂ PREZENTUL REGULAMENT:
Articolul 1
Anexele I, II, și IX la Regulamentul (CEE) nr. 3030/93 se modifică în conformitate cu anexele la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică din data de 16 mai 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 iunie 2008.

Labels: 1
5
13
3
18